الآمدی

علی بن ابی علی بن محمد الثغلبی بن سیف الدين الآمدی (پیدائش1157 - وفات 1233 عیسوی ) بنیادی طور پر ایک عالم دین تھا، جب کہ طبعاً عقلیت پسند اور فلسفی تھے۔ الآمدی عراق کے شہر آمد میں 551ھ مطابق 1157ء کو پیدا ہوا اور اسی نسبت سے آمدی کہلایا۔ پہلے حنبلی مسلک سے تعلق رکھتا تھا، بعد ازاں امام شافعی کے حلقہ ارادت میں شامل ہو گیا۔ اور فلسفے اور علوم عقلیہ کے ذریعے تحقیق و تعلم کا سلسلہ جاری رکھا۔ مصر کے علمی مرکز قاہرہ شہر میں القرافتہ الصغری کے بڑے مدرسے میں رہا جو امام شافعی کے اپنے مدرسے سے متصل ہے۔ 591ھ بمطابق 1295ء میں وہیں ایک اور مدرسے جامع الظافری میں صدرمعلم ہو گیا۔ وہ علوم عقلیہ اور فلسفے کا اس قدر مداح تھا کہ دیگر علما اور مفتیوں نے اس کے خلاف فتوے کفر و الحاد دے دیا عموما ایسے مواقع پر بدعت اور سنت سے انحراف کا فتوی دیا جاتا ہے ، چنانچہ وہ وہاں سے ملک شام کے شہرحماۃ چلا گیا، جہاں 1218ء میں ایوبی سلطان الملوک المنصور کی ملازمت اختیار کر لی۔ 1220ء میں المعظم عیسی شرف الدین نے اسے ملک شام کے مرکز علم ہنر دمشق بلا کر مدرستہ العزیزیہ کا صدر بنا دیا مگر بعد ازاں 1232ء میں اپنے سابقہ الزام کے پیش نظرمعزول کر دیا گیا۔ وہیں صفر 631 ھ مطابق نومبر 1233ء میں وفات پائی۔

طب کی کتاب “عیون الانباء فی طبقات الاطباء” کا مصنف موفق الدین ابو العباس احمد بن سدید الدین القاسم ابن ابی اصیبعہ اسی کاشاگرد تھا۔ وہ لکھتا ہے کہ الآمدی اپنے زمانے کا ذہین ترین انسان تھا۔ تیرہویں صدی کے شافعی عالم دین اور تاریخی کتاب "وفیات الاعیان وانباء ابناء الزمان " کے مصنف ابن خلکان بھی اسی کا معترف ہے۔ اس نے اپنے آثار میں تقریباً بیس تصانیف چھوڑیں۔ اصول دین پر اس نے ایک کتاب “احکام الحکام” لکھی تھی، جو شرف الدین کے نام معنون کی، اس کی دیگر تصانیف کتابی مخطوطوں کی شکل میں ملتی ہیں۔شاہکار اسلامی انسائیکلو پیڈیا، جلد اوّل، صفحہ 33،34
 مؤلفات 
آپ کی درج ذیل تصانیف ہیں:هدية العارفين أسماء المؤلفين وآثار المصنفين - إسماعيل بن محمد أمين بن مير سليم الباباني البغدادي (طبعة دار إحياء التراث:ج1 ص707)
 أبكار الأفكار في أصول الدين.
 غاية المرام في علم الكلام.
 الإحكام في أصول الأحكام.
 تعليقة الصغيرة في الخلاف.
 تعليقة الكبيرة في الخلاف.
 خلاصة الإبريز تذكرة للملك العزيز في العقائد.
 دقائق الحقائق في الحكمة.
 دليل متحد الائتلاف وجار في جميع مسائل الخلاف.
 رموز الكنوز في الحكمة.
 شرح كتاب الجدل للشريف المراغي.
 طريقة في الخلاف.
 غاية الأمل في علم الجدل.
 الغرائب وكشف العجائب في الاقترانات الشرطية
 فرائد الفوائد في الحكمة.
 كتاب الترجيحات في الخلاف.
 كتاب المبين في معاني ألفاظ الحكماء والمتكلمين.
 كشف التمويهات في شرح التنبيهات.
 لباب الألباب في المنطق.
 منائح القرائح.
 منتهى السالك في رتب المسالك
 منتهى السول في علم الأصول.
 المؤاخذ [المآخذ] الجلية في المؤاخذات الجدلية.
 النور الباهر في الحكم الزواهر.

 حوالہ جات 

زمرہ:1156ء کی پیدائشیں
زمرہ:1233ء کی وفیات
زمرہ:اشاعرہ
زمرہ:بارہویں صدی کی کرد شخصیات
زمرہ:تیرہویں صدی کی کرد شخصیات
زمرہ:شافعی فقہا
زمرہ:قرون وسطی کے کرد فلسفی
زمرہ:کرد فلسفی